Stasion Pasar Senén

Stasion Pasar Senén (PSE) (Aksara Sunda Baku: ᮞ᮪ᮒᮞᮤᮇᮔ᮪ ᮕᮞᮁ ᮞᮨᮔᮦᮔ᮪) atawa sok disebut ogé Stasion Senén nyaéta stasion karéta api kelas gedé tipeu A anu perenahna di Senén, Senén, Jakarta Pusat, pasna di wilayah anu ramé deukeut Gelanggang Remaja Planét Senén sarta puseur balanja Pasar Senén; stasion ieu asup ka Daérah Operasi I Jakarta. Angka tingkat kaluhuran anu dipasang dina papan ngaran wangunan stasion nyaéta +4,7 m (tingkat kaluhuran anu sabenerna), sedengkeun dina papan ngaran anu dipasang di deukeut ujung émplasemén dibuleudkeun jadi +5 m. Stasion ieu diwangun di taun 1916 sarta diresmikeun di tanggal 19 Maret 1925.
Stasion ieu ngalayanan karéta api panumpang kelas bisnis, kelas ékonomi, sarta sawaréh kelas campuran, jurusan kota-kota utama di Pulo Jawa ditambah sewaréh lalampahan KRL Commuter Line; sedengkeun kadatangan jeung kaberangkatan karéta api penumpang kelas éksekutip jeung sawaréhna deui kelas campuran (Argo Parahyangan, Argo Cheribon, Purwojaya Fakultatif, Pangandaran, jeung Mutiara Selatan) dilayanan di Stasion Gambir.
Ngaran stasion karéta api ini asalna tina ngaran pasar deukeut ieu stasion, nyaéta Pasar Senén. Diaranan Pasar Senén ku sabab ieu pasar ngan buka poé Senin, pasar ieu diadegkeun ku Pamaréntah Kolonial di taun 1733 pikeun ngagerakkeun perékonomian masaarakat Weltevreden anu engkéna jadi jadi Gambir, Jakarta Pusat. Nalika mangsa kapamingpinan Gupernur Jénderal Van der Parra, Pasar Senén beuki ramé anu matak buka unggal poé. Loba padagang Tionghoa anu muka usahana di ieu pasar. Ti saprak kamerdékaan nepi ka 1975, Pasar Senén tuluy dikembangkan jadi puseur padagangan Senén sarta geus jadi "tulang punggung" perékonomian Jakarta harita.
Mimitina, ieu stasion mangrupa stasion leutik anu dioperasikeun ku Bataviasche Oosterspoorweg Maatschappij (BOS) kira-kira taun 1894. Di taun 1916, Staatsspoorwegen (SS) anu geus nyokot alih sakabéh jalur (BOS) ngawangun Stasion Pasar Senén anu gedé sarta bérés di tanggal 19 Maret 1925.
Stasion ieu boga genep jalur karéta api kalawan jalur 3 jeung jalur 4 anu jadi sepur lempengna. Wangunan ieu diarsitékan ku J. van Gendt, kalawan gaya arsitéktur Neo-Indische. Karakter vernakularna kaciri pisan, hal éta bisa ditempo tina hateup limasan anu ngadominasi tuluy ditambahan ku hateup teritisan di luhureun pintu asup hall pikeun ngalindungan wangunan tina cihujan. Lamun ditempo ti luar, ieu wangunan téh saperti boga dua tingkat. Pintu-pintuna boga gaya Romantik anu dibulen ku konsol hateup anu ditémbongkeun.
Stasion ieu jadi kasohor lantaran sok didatangan ku anu mudik anu rék naék karéta api ka kota-kota lianna di Pulo Jawa. Sangakn leuwih merenah, pihak Daérah Operasi I Jakarta nyadiakeun pintu-pintu anu béda-béda dumasar jinis karétana, nyaéta pikeun karéta api jarak jauh sarta pikeun KRL Commuter Line. Salian ti éta, aya torowongan handap taneuh anu ngahubungkeun péron jalur 1 jeung 3 sarta jalur 4 jeung 6.
Stasion ieu miboga ciri has mangrupa bél lagu instruméntal Kicir-Kicir anu sok disetél unggal KA panumpang jarak jauh/manengah jeung KA lokal datang.
Berikut ini adalah jadwal karéta api penumpang yang berhenti di Stasion Pasar Senén per 16 Januari 2020 (revisi Gapeka 2019).
Harap diingat, bahwa jadwal karéta api di bawah ini hanya membahas jadwal karéta api non-KRL. Untuk mengetahui jadwal KRL terbaru, dapat mengakses tautan menuju situs web KRL yang terdapat pada pranala luar halaman ini.